Helle

Hella og Helle er skandinaviske personnamn, stadnamn og slektsnamn. Namnet er særleg brukt som kvinnenamn i Danmark, men er også eit mindre vanleg mannsnamn. Helle har norsk namnedag den 20. november.

Førenamna er avleidd av Helga og Helge, som kjem frå norrønt heilagr, 'heilag'. Helle er også namnet på ei jente i gresk mytologi som havet Hellespont er kalla opp etter. 

Helle er utbreidd som stadnamn og slektsnamn i Noreg, då ofte med tydinga 'flatt fjell'. Det blir også skrive Hille og finst i fleire samansetjingar, som Helland, Hellem og Helleberg.

Bruk
Helle har vore mykje brukt som kvinnenamn i Danmark, men bruken har gått ned mot slutten av 1900-talet. I  Noreg voks det i popularitet frå rundt 1930, med ein topp i første halvdel av 1960-åra, då rundt 0,25 % av jenter fekk namnet. Ved byrjinga av 2000-åra var det også ein auke i bruken, og opp mot 0,20 % av nyfødde blei kalla Helle.

I 2008 var det 35 018 danske kvinner som heitte Helle og 303 som heitte Hella. I Noreg var det 2 260 som heitte Helle og 52 som heitte Hella same året.

Etternamnet Helle var brukt som slektsnamn av 2 088 nordmenn og 165 danskar i 2008.

Kjende namneberarar
mini|Den danske politikaren Helle Thorning-Schmidt.
Helle Virkner (f. 1925), dansk skodespelar
Helle Ryslinge (f. 1944), dansk skodespelar og filmskapar
Helle Degn (f. 1946), dansk politikar
Helle Helle (f. 1965), dansk forfattar
Helle Thorning-Schmidt (f. 1966), dansk politikar
Helle Beck Figenschow (f. 1974), norsk skodespelar

Stader som heiter Helle
Helle kommune i Danmark
Helle i Arendal kommune, bygd i Aust-Agder
Helle i Forsand kommune, tettstad i Rogaland
Helle i Kragerø kommune, tettstad i Telemark der ein finn Helle kyrkje
Helle i Haram kommune, bygd på Sunnmøre
Helle flyplass i Vågan kommune i Nordland

Kjelder
Delar av denne artikkelen bygger på «Helle» frå ,  den 19. november 2008.  

Denne artikkelen bygger på «Helle (kvinnenavn)» frå , og «Helle (navn)» frå  den 19. november 2008.  


Navne ved Danmarks Statistik
Søk på Helle i Norske Gaardnavne av Oluf Rygh

Kategori:Kvinnenamn
Kategori:Mannsnamn
Kategori:norske gardsnamn
Kategori:norske slektsnamn
Kategori:førenamn av norrønt opphav
Kategori:namn knytte til religion
Kategori:namn knytte til gresk mytologi